Burkina Faso da Mali na son kawar da ta′addanci | Siyasa | DW | 18.01.2016
Burkina Faso da Mali na son kawar da ta'addanci
Kungiyar Al-Qaida ta bayyana sunayen wanda suka kai hari Burkina Faso, daidai lokacin da Mali da Burkina Faso din ke yunkurin kawar da aiyyukan ta'addanci a Afirka ta yamma.
Kungiyar dai ta bayyana sunayen Battar al-Ansari da Abu Muhammad al-Buqali al-Ansari da kuma Ahmed al-Fulani al-Ansari a matsayin wanda suka afkawa Otal din na Splendid ranar Juma'ar da ta gabata inda suka yi sanadin hallakar mutane 28 wanda 'yan kasashen waje ne da suka sauka a Otal din. A wani sako da ta fidda a shafin Intanet, kungiyar ta sanya hotunan mayakan nata wanda dukanninsu matasa ne sanye da kayan soji, dauke da manyan bindigogi, kana ta ce mayakan sun kai hari Otal din ne kasancewarsa wata cibiya a yammacin Afirka da ake amfani da ita wajen cin amana ta kasashen duniya.
Burkina Faso da Mali sun amince su yi sintirin na soji don kawar da 'yan ta'adda.
Wannan ne ma ya sanya Mali da ita kanta kasar ta Burkina Faso da wannan hari ya shafa yanke shawarar yin aiki tare da nufin ganin hare-hare na ta'addanci da ke kokarin gagarar kundila a yammacin Afirka ya zama tarihi. Sai dai masu sharhi kan lamuran siyasa da harkoki na tsaro irinsu Imad Mesdoua na ganin wannan ba karamin aiki ba ne ga kasashen duba da wasu kalubale da suke fuskanta wanda suka hada da rashin kwarewa da kuma karancin kudi.
Rashin kwarewa da karancin kudi zai dakile kokarin kawar da ta'addanci a Afirka.
Wani lamari har wa yau da ake kallo a matsayin abin da zai yin tarnaki ga yunkurin kasashen biyu shi ne yiwuwar rashin samun tallafi daga kasashen da wannan matsala ta sha da ma irin lokacin da za a dauka kafin a ace an kai ga cimma wadannan 'yan ta'adda. To sai dai yayin da masharhanta ke wannan tsokaci, firaministan Burkina Faso Paul Kaba Thieba ya ce ba za a ce su na da rashin kwarewar da za su iya tinkarar 'yan ta'adda ba matsala guda kawai da suke da ita ba ta wuce ce ta irin salon da mayakan ke amfani da shi wajen kaddamar da hare-harensu.
Yanzu haka dai hukumomi a Burkina Faso da Mali ma sauran kasashen da ke makota da wadannan kasashe sun tashi tsaye wajen ganin sun girka matakan tsaro domin hana duk wata kafa da za ta taimaka wajen kai hari kasashensu musamman ma inda baki 'yan kasashen yammacin duniya suka fi zuwa.
Rahoto kan kokarin Burkina Faso da Mali na kawar da ta'addanci
Ghana ta tsaurara matakan tsaro bayan harin Burkina Faso
Hira da Farfesa Ado Mahaman kan harin Burkina Faso
Muhimman kalmomi Burkina Faso, Mali, Al-Qaida, Ta'addanci, Ouagadougou
Permalink http://p.dw.com/p/1Hfdy
Burkina Faso: Sojoji sun fatataki 'yan ta'adda 10.11.2017
Wata majiyar ma'aikatar tsaro daga Ouagadougou a Burkina Faso ta ce Sojoji masu sintiri na kasar sun hallaka wasu 'yan ta'adda guda hudu tare da karbe tarin makammai daga 'yan ta'addan a yankin Ariel iyaka da Mali.
Burkina Faso ta shiga makoki bayan harin ta'addaci 17.08.2017
Harin ta'addancin da wasu da ake zargin mayakan jihadi ne suka kai a birnin Ouagadougou ya hallaka mutane 18 a wani gidan cin abinci na Turkawa da ake kira "Cafe Restaurant Aziz Istanbu".
Mutane 18 sun mutu a harin Ouagadougou 14.08.2017
A Burkina Faso wasu da ake zargin mayakan jihadi ne sun kashe mutane akalla 18 a wani hari da suka kai a wani gidan sayar da abincin Turkawa da ke Ouagadougou babban birnin kasar.